… bugalé , hag , èl ma tigouéh liés mad , é léh hi devout truhé nezé doh er gueih énévadés Germénen , hi hé heméras quentoh gronç é caz . Hui e hùel enta amen , ér bèr guirieu e scrihuan , er pen quetan a vuhé Germénen ; donnet e hras peur ér bed , gronnet déjà a zrougueu , ha laqueit open idan berh ha bili ur vamèg forh divergont ha divéh doh - t ' hi . Malhurus e oé revé er bed , mæs revé Doué ne oé quet . Caèr erhoalh é er baraouis aveit bout gouniet dré sacreficeu calet ha hùerhue ; admirabl erhoal , santel erhoalh é volanté Doué , aveit ma tei d ' emb hi hârein é peb - tra ha rein dehi hur bennoh . " Eurus erré e houil ! " e laré Jésus - Chrouist guéharal d ' ur bobl tud e oé tolpet én dro dehou . Germénen ehué e scuillas dareu én amzér memb ne oé hoah nameit croaidur : ô eurus Germénen ! en Eutru - Doué e sellou doh ol en anquin ag hou calon , hag e gontou ol er souffranceu e hoès d ' andur . Payet en dès , dré er bris ag é oaid précius , ol er batianted e hoès hag ol er garanté e zou requis t ' oh cavouet , aveit labourat guet santeleah , avèl ma hret , aveid é hloér prop hag hou salvedigueah hui - memb .